# Kesäolympialaiset 2008

| XXIX olympiadin kisat |
| --- |
|  |
| Isäntäkaupunki |  Peking, Kiina |
| Osallistujamaita | 204 |
| Osallistujat | 10 899 (6 290 miestä, 4 609 naista) |
| Kisatapahtumat | 302 kilpailua 41 lajissa |
| Avajaiset | 8. elokuuta 2008 |
| Päättäjäiset | 24. elokuuta 2008 |
| Avaaja | Kiinan presidentti Hu Jintao |
| Urheilijoiden vala | Zhang Yining |
| Tuomareiden vala | Huang Liping |
| Olympiatulen sytyttäjä | Li Ning |
| Olympiastadion | Kansallisstadion |
|

|  |  |  |
| --- | --- | --- |
|  |  |  |
| ← 2004 |  | 2012 → |

 |
| Infobox OK |

**Vuoden 2008 kesäolympialaiset** pidettiin Pekingissä Kiinassa 8.–24. elokuuta 2008. Ne olivat järjestyksessään 26. kesäolympialaiset. Kilpailut käynnistyivät jalkapallon alkusarjan otteluilla ja kisojen varsinaiset avajaiset pidettiin 8. elokuuta. Joissakin lajeissa, kuten rantalentopallossa, purjehduksessa ja uutuuslaji avovesiuinnissa, kilpailtiin Qingdaon rannikkokaupungissa. Ratsastuslajeissa kilpailtiin Hongkongissa eläintautitilanteen takia, ja jalkapallon ottelut loppuottelua lukuun ottamatta pelattiin Qinhuangdaossa, Shanghaissa, Shenyangissa sekä Tianjinissä.

Olympialaisten 302 kilpailuun osallistui yli 11 000 urheilijaa edustaen 204 kansallista olympiakomiteaa. Kaikki luvut olivat uusia olympiakisojen ennätyksiä. Lisäksi kisat olivat järjestäjälleen selvästi kaikkien aikojen kalleimmat. Järjestelyihin on arvioitu kuluneen kaikkiaan noin 30 miljardia euroa, mikä on noin neljä kertaa enemmän kuin toiseksi kalleimmissa kisoissa Ateenassa (noin 7,6 miljardia) neljä vuotta aiemmin.

Kyseessä oli kolmas kerta kun kisat käydään kahden eri kansallisen olympiakomitean alueella, sillä Hongkongilla on oma olympiakomitea.

Olympialaiset myönnettiin Pekingille heinäkuussa 2001. Kisojen virallinen logo on *Tanssiva Peking*, joka muistuttaa kiinalaista kirjoitusmerkkiä jīng (京, pääkaupunki) viitaten samalla isäntäkaupunkiin. Kisamaskotteina on viisi *Fuwa*-hahmoa, joiden väritys on peräisin olympiarenkaista ja ne symboloivat kiinalaista kulttuuria. Kisojen tunnus *Yksi maailma, yhteinen unelma* (同一个世界同一个梦想) kutsuu koko maailmaa yhdistymään olympialaisten hengessä.

## Hakemus ja äänestys

| Vuoden 2008 kesäolympialaisten äänestystulokset |
| --- |
| Kaupunki | Olympia- komitea | **Esi- karsinta** | **1. kierros** | **2. kierros** |
| Peking |  Kiina |  | **44** | **56** |
| Toronto |  Kanada |  | 20 | 22 |
| Pariisi |  Ranska |  | 15 | 18 |
| Istanbul |  Turkki |  | 17 | 9 |
| Osaka |  Japani |  | 6 | — |
| Bangkok |  Thaimaa |  | — | — |
| Havanna |  Kuuba |  | — | — |
| Kairo |  Egypti |  | — | — |
| Kuala Lumpur |  Malesia |  | — | — |
| Sevilla |  Espanja |  | — | — |

Peking valittiin isäntäkaupungiksi 112. Kansainvälisen olympiakomitean kokouksessa Moskovassa heinäkuun 12. päivänä 2001. Peking voitti muut isäntäkaupunkiehdokkaat Toronton, Pariisin, Istanbulin ja Osakan toisella äänestyskierroksella. Viisi muuta ehdokaskaupunkia karsiutuivat pois edellisvuoden karsinnassa. Peking oli selvässä johdossa ensimmäisen kierroksen jälkeen ja vähiten ääniä saaneena Osaka putosi jatkokierroksilta. Toisella kierroksella Peking sai enemmistön äänistä ja tuli valituksi kisaisännäksi.

Vuonna 1993 Peking johti vuoden 2000 kesäolympialaisten äänestystä kolmen kierroksen ajan, mutta hävisi Sydneylle viimeisellä kierroksella äänin 43–45.

Äänestyksen ratkettua Kiinan varapääministeri Li Lanqing julisti: ”Vuoden 2008 olympiakisojen äänestystulos on esimerkki kansainvälisestä tunnustuksesta Kiinan yhteiskunnallisesta vakaudelle, talouskasvulle ja kiinalaisten terveille elintavoille.” Kansainvälisen Olympiakomitean jäsenen Peter Tallbergin mukaan kisat myönnettiin Kiinalle, koska tarjous oli teknisesti erinomainen ja koska Kiinassa asuu viidesosa maailman asukkaista. Tallbergin mukaan päätös lisäsi urheilun merkitystä Kiinassa, ja sen myötä Kiina on poistanut useita rajoituksia tiedotusvälineitä kohtaan ja toteuttanut ennennäkemättömiä ympäristötekoja. Kisoja myöntäessä edellytettiin, ettei lehdistönvapautta rajoiteta ennen eikä kisojen aikana.

Hakemuksessa Pekingin kestävän kehityksen suunnitelma (1998–2007) sisälsi useita ilmanpuhdistustoimia, kuten vanhojen tehtaiden ottamisen uusiokäyttöön, hiilen vaihdon kaasuun ja puiden istutuksen. Olympiakylään luvattiin 760 hehtaarin metsäpuisto. Ilman ja veden laadun luvattiin täyttävän kisoissa WHO:n vaatimukset. Paikallishallinto lupasi vähentää Pekingin epäpuhtauksia, lisätä ympäristötekniikkaa ja vedenpuhdistusta. Pekingin kunnianhimoinen tavoite oli merkittävästi parantaa ympäristöolosuhteita ja lisätä kansalaistensa ympäristötietoisuutta.

## Valmistelut

### Liikenne

Kartta Pekingin olympia-areenoista. Useat kehätiet mahdollistivat nopean siirtymisen areenoiden välillä.
Pekingin metroon tehtiin suuria laajennuksia olympiaruuhkan varalta; sen kapasiteetti kaksinkertaistettiin. Alun perin metrossa oli neljä linjaa ja 64 asemaa. Siihen lisättiin 7 linjaa ja 80 asemaa, mm. Pekingin kansainväliselle lentoasemalle. Lentoasemaa laajennettiin kolmannella terminaalilla, jonka suunnitteli arkkitehti Norman Foster. Myös ihmisten kuljettamiseen itse lentokentällä rakennettiin automaattijuna.

Kilpailupaikkojen välillä kulki 38 virallista olympialinjaa, joita ajettiin 7 000 linja-autolla.

Ilmanlaadun parantamiseksi Pekingissä otettiin olympialaisten ajaksi käyttöön väliaikainen liikenteenrajoitus, joka perustui autojen rekisterinumeroihin. Rajoitus koski vuoropäivin parillisia ja parittomia rekisterinumeroita.

### Kilpailupaikat

Toukokuuhun 2007 mennessä kaikkien 31 Pekingissä sijaitsevan kilpailupaikan rakennustyöt olivat alkaneet. Kiinan hallitus rakennutti myös kuusi tapahtumapaikkaa Pekingin ulkopuolelle sekä 59 harjoittelukeskusta.

#### Pekingin kansallinen stadion

*Pääartikkeli: Pekingin kansallinen stadion*
Olympialaisten keskipiste oli Pekingin kansallinen stadion, lempinimeltään ”Linnunpesä”. Stadionin rakentaminen aloitettiin joulukuussa 2003. Alun perin suunnitelmissa oli Guangdongin olympiastadion, joka myös rakennettiin kilpailuja varten, mutta myöhemmin päätettiin rakentaa uusi stadion Pekingiin.

### Televisiointi

Kisat olivat ensimmäiset täysin teräväpiirtona kuvatut olympialaiset, ja niiden tekniikasta vastasi belgialainen Alfacam. Suomessa kisat televisioi Yleisradio.

## Symboliikka

Pekingin kansallinen stadion eli Linnunpesä toimi olympiastadionina.
Vuoden 2008 kesäolympialaisten tunnuskuva oli ”Tanssiva Peking” (舞动的北京). Symbolissa yhdistyvät perinteinen kiinalainen punainen sinetti ja urheilijaksi muotoiltu kalligrafiamerkki *jīng* (京), ”pääkaupunki”, joka on myös Pekingin kiinalaisen nimen toinen merkki.

Kilpailujen tunnuslause oli ”Yksi maailma, yhteinen unelma” (同一个世界 同一个梦想 ”Tóng Yíge Shìjiè Tóng Yíge Mèngxiǎng” / ”One World, One Dream”). Tunnuslause kutsui koko maailmaa yhtymään olympiahenkeen ja rakentamaan ihmiskunnalle parempaa tulevaisuutta. Se valittiin yli 210 000 ehdotuksen joukosta.

Olympialaisten maskotteina oli viisi *Fuwaa* eli hyvän onnen nukkea. Jokaisella Fuwalla on oma päävärinsä, yksi olympiarenkaiden väreistä; ne symboloivat maailman viittä maanosaa. Maskottien nimet ovat Beibei, Jingjing, Huanhuan, Yingying ja Nini. Kun jokaisen nimen ensimmäiset tavut luetaan peräkkäin, tuloksena on lause 北京欢迎你 (Běijīng huānyíng nĭ), joka tarkoittaa ”Peking toivottaa sinut tervetulleeksi”.

## Olympiatuli

Soihtuviestin reitti
Olympiatuli sytytettiin Kreikassa 24. maaliskuuta 2008. Turvatoimista huolimatta kaksi Tiibetin ihmisoikeuksien puolesta protestoinutta henkilöä pääsi nostelemaan mielenilmaisulakanoitaan järjestelykomitean puheenjohtaja Liu Qin takana hänen puheensa aikana. Soihtuviestiin kohdistui mielenosoituksia myös Pariisissa ja Lontoossa. Yhdysvaltojen vierailun yhteydessä soihdun reitti muutettiin viime hetkillä, ja se kulki suurimmaksi osaksi yleisöltä piilossa. Tämänkin jälkeen soihtuviestin reittiä jouduttiin muuttamaan turvallisuussyistä.

Olympiatuli tuotiin Pekingiin 28 ulkomaalaisen ja 78 kiinalaisen kaupungin kautta ja se kävi matkansa varrella myös Mount Everestillä. Tulta kuljetti matkan aikana lähes 22 000 soihdunkantajaa. Olympiatulen sytyttäjänä toimi Li Ning.

## Lajit

Olympialaisten kisaohjelmaan kuuluivat seuraavat urheilumuodot (suluissa kilpailutapahtumien määrä):

* Ammunta (15)
* Baseball (1)
* Jalkapallo (2)
* Jousiammunta (4)
* Judo (14)
* Koripallo (2)
* Käsipallo (2)
* Lentopallo (4)

* Maahockey (2)
* Melonta (16)
* Miekkailu (10)
* Nykyaikainen viisiottelu (2)
* Nyrkkeily (11)
* Paini (18)
* Painonnosto (15)
* Purjehdus (11)

* Pyöräily (18)
* Pöytätennis (4)
* Ratsastus (6)
* Softball (1)
* Soutu (14)
* Sulkapallo (5)
* Taekwondo (8)
* Taitouinti (2)

* Tennis (4)
* Triathlon (2)
* Uimahypyt (8)
* Uinti (34)
* Vesipallo (2)
* Voimistelu (18)
* Yleisurheilu (47)

### Kilpailukalenteri

Kalenterissa siniset ruudut merkitsevät lajin kilpailuja kyseisenä päivänä; esimerkiksi alkukilpailut. Keltaiset laatikot merkitsevät lajin kilpailupäiviä, jolloin kultamitalin saaja ratkesi. Piste laatikossa merkitsee lajifinaalia ja pisteiden määrä lajifinaalien lukumäärää kyseisenä päivänä.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  ●  | Avajaiset |     | Lajin alkukilpailut |  ●  | Lajin finaalit |     | Näytös |  ●  | Päättäjäiset |

|  | 6.8. Ke | 7.8. To | 8.8. Pe | 9.8. La | 10.8. Su | 11.8. Ma | 12.8. Ti | 13.8. Ke | 14.8. To | 15.8. Pe | 16.8. La | 17.8. Su | 18.8. Ma | 19.8. Ti | 20.8. Ke | 21.8. To | 22.8. Pe | 23.8. La | 24.8. Su | Lajeja  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Seremoniat |  |  | ● |  |  |  |  |  |  |  |  |  |  |  |  |  |  |  | ● |  |
| Ammunta
 |  |  |  | ● ●
 | ● ●
 | ● ●
 | ● ●
 | ●
 | ● ●
 | ●
 | ● ●
 | ●
 |  |  |  |  |  |  |  | 15 |
| Baseball
 |  |  |  |  |  |  |  |  |  |  |  |  |  |  |  |  |  | ●
 |  | 1 |
| Jalkapallo
 |  |  |  |  |  |  |  |  |  |  |  |  |  |  |  | ●
 |  | ●
 |  | 2 |
| Jousiammunta
 |  |  |  |  | ●
 | ●
 |  |  | ●
 | ●
 |  |  |  |  |  |  |  |  |  | 4 |
| Judo
 |  |  |  | ● ●
 | ● ●
 | ● ●
 | ● ●
 | ● ●
 | ● ●
 | ● ●
 |  |  |  |  |  |  |  |  |  | 14 |
| Koripallo
 |  |  |  |  |  |  |  |  |  |  |  |  |  |  |  |  |  | ●
 | ●
 | 2 |
| Käsipallo
 |  |  |  |  |  |  |  |  |  |  |  |  |  |  |  |  |  | ●
 | ●
 | 2 |
| Lentopallo
 |  |  |  |  |  |  |  |  |  |  |  |  |  |  |  | ●
 | ●
 | ●
 | ●
 | 4 |
| Maahockey
 |  |  |  |  |  |  |  |  |  |  |  |  |  |  |  |  | ●
 | ●
 |  | 2 |
| Melonta
 |  |  |  |  |  |  | ● ●
 |  | ● ●
 |  |  |  |  |  |  |  | ● ● ● ● ● ● | ● ● ● ● ● ● |  | 16 |
| Miekkailu
 |  |  |  | ●
 | ●
 | ●
 | ●
 | ● ●
 | ●
 | ●
 | ●
 | ●
 |  |  |  |  |  |  |  | 10 |
| Nykyaikainen viisiottelu
 |  |  |  |  |  |  |  |  |  |  |  |  |  |  |  | ●
 | ●
 |  |  | 2 |
| Nyrkkeily
 |  |  |  |  |  |  |  |  |  |  |  |  |  |  |  |  |  | ● ● ● ● ● | ● ● ● ● ● ● | 11 |
| Paini
 |  |  |  |  |  |  | ● ●
 | ● ●
 | ● ● ●
 |  | ● ●
 | ● ●
 |  | ● ●
 | ● ●
 | ● ● ●
 |  |  |  | 18 |
| Painonnosto
 |  |  |  | ●
 | ● ●
 | ● ●
 | ● ●
 | ● ●
 |  | ● ●
 | ●
 | ●
 | ●
 | ●
 |  |  |  |  |  | 15 |
| Purjehdus
 |  |  |  |  |  |  |  |  |  |  | ● ●
 | ●
 | ● ●
 | ● ●
 | ● ●
 | ● ●
 |  |  |  | 11 |
| Pyöräily
 |  |  |  | ●
 | ●
 |  |  | ● ●
 |  | ●
 | ● ● ●
 | ●
 | ● ●
 | ● ● ●
 |  | ● ●
 | ●
 | ●
 |  | 18 |
| Pöytätennis
 |  |  |  |  |  |  |  |  |  |  |  | ●
 | ●
 |  |  |  | ●
 | ●
 |  | 4 |
| Ratsastus
 |  |  |  |  |  |  | ● ●
 |  | ●
 |  |  |  | ●
 | ●
 |  | ●
 |  |  |  | 6 |
| Softball
 |  |  |  |  |  |  |  |  |  |  |  |  |  |  |  | ●
 |  |  |  | 1 |
| Soutu
 |  |  |  |  |  |  |  |  |  |  | ● ● ● ● ● ● ● | ● ● ● ● ● ● ● |  |  |  |  |  |  |  | 14 |
| Sulkapallo
 |  |  |  |  |  |  |  |  |  | ●
 | ● ●
 | ● ●
 |  |  |  |  |  |  |  | 5 |
| Taekwondo
 |  |  |  |  |  |  |  |  |  |  |  |  |  |  | ● ●
 | ● ●
 | ● ●
 | ● ●
 |  | 8 |
| Taitouinti
 |  |  |  |  |  |  |  |  |  |  |  |  |  |  | ●
 |  |  | ●
 |  | 2 |
| Tennis
 |  |  |  |  |  |  |  |  |  |  | ● ●
 | ● ●
 |  |  |  |  |  |  |  | 4 |
| Triathlon
 |  |  |  |  |  |  |  |  |  |  |  |  | ●
 | ●
 |  |  |  |  |  | 2 |
| Uimahypyt
 |  |  |  |  | ●
 | ●
 | ●
 | ●
 |  |  |  | ●
 |  | ●
 |  | ●
 |  | ●
 |  | 8 |
| Uinti
 |  |  |  |  | ● ● ● ● | ● ● ● ● | ● ● ● ● | ● ● ● ● | ● ● ● ● | ● ● ● ● | ● ● ● ● | ● ● ● ● |  |  | ●
 | ●
 |  |  |  | 34 |
| Vesipallo
 |  |  |  |  |  |  |  |  |  |  |  |  |  |  |  | ●
 |  |  | ●
 | 2 |
| Voimistelu
 |  |  |  |  |  |  | ●
 | ●
 | ●
 | ●
 |  | ● ● ● ● | ● ● ● ● | ● ● ● ● |  |  |  | ●
 | ●
 | 18 |
| Yleisurheilu
 |  |  |  |  |  |  |  |  |  | ● ●
 |  ● ● ● ● | ● ● ● ● ● ● | ● ● ● ● ● ● | ● ● ● ● ● | ● ● ●
 | ● ● ● ● ● ● | ● ● ● ● ● ● ● | ● ● ● ● ● ● ● | ●
 | 47 |
| Loppukilpailuja |  |  |  | 7 | 14 | 13 | 19 | 17 | 17 | 16 | 30 | 34 | 18 | 20 | 11 | 23 | 20 | 31 | 12 | 302 |

## Osallistujat

204 olympiakomiteaa lähetti kisoihin yli 10 300 urheilijaa. Sekä olympiakomiteoiden että kilpailijoiden lukumäärät olivat uusia olympiakisojen ennätyksiä. Ensimmäistä kertaa olympialaisiin osallistuivat Tuvalu, Marshallinsaaret ja Montenegro.

Brunein piti osallistua olympialaisiin kahden hengen joukkueella, mutta KOK sulki sen kisoista, koska maan kansallinen olympiakomitea ei rekisteröinyt urheilijoitaan ajoissa. Georgia harkitsi vetäytymistä avajaisten jälkeisenä päivänä sen ja Venäjän välisen konfliktin takia, mutta päätti samana päivänä jatkaa kilpailuissa.

* Afganistan (4)
* Alankomaat (245)
* Alankomaiden Antillit (3)
* Albania (11)
* Algeria (8)
* Amerikan Samoa (4)
* Andorra (5)
* Angola (26)
* Antigua ja Barbuda (4)
* Arabiemiraatit (5)
* Argentiina (138)
* Armenia (25)
* Aruba (2)
* Australia (433)
* Azerbaidžan (39)
* Bahama (19)
* Bahrain (11)
* Bangladesh (5)
* Barbados (8)
* Belgia (94)
* Belize (3)
* Benin (3)
* Bermuda (6)
* Bhutan (1)
* Bolivia (6)
* Bosnia ja Hertsegovina (6)
* Botswana (2)
* Brasilia (277)
* Brittiläiset Neitsytsaaret (2)
* Bulgaria (273)
* Burkina Faso (4)
* Burundi (3)
* Caymansaaret (3)
* Chile (27)
* Cookinsaaret (4)
* Costa Rica (6)
* Djibouti (4)
* Dominica (1)
* Dominikaaninen tasavalta (23)
* Ecuador (25)
* Egypti (103)
* El Salvador (11)
* Eritrea (11)
* Espanja (287)
* Etelä-Afrikka (136)
* Etiopia (36)
* Fidži (6)
* Filippiinit (15)
* Gabon (4)
* Gambia (3)
* Georgia (35)

* Ghana (9)
* Grenada (1)
* Guam (5)
* Guatemala (12)
* Guinea (1)
* Guinea-Bissau (3)
* Guyana (4)
* Haiti (1)
* Honduras (25)
* Hongkong (34)
* Indonesia (24)
* Intia (57)
* Irak (4)
* Iran (55)
* Irlanti (54)
* Islanti (26)
* Iso-Britannia (312)
* Israel (43)
* Italia (344)
* Itä-Timor (2)
* Itävalta (72)
* Jamaika (56)
* Japani (351)
* Jemen (5)
* Jordania (7)
* Kambodža (6)
* Kamerun (3)
* Kanada (322)
* Kap Verde (3)
* Kazakstan (132)
* Kenia (56)
* Keski-Afrikan tasavalta (3)
* Kiina (639)
* Kiinan Taipei (80)
* Kirgisia (21)
* Kiribati (3)
* Kolumbia (64)
* Komorit (3)
* Kongon demokraattinen tasavalta (2)
* Kongon tasavalta (3)
* Korea (267)
* Korean demokraattinen kansantasavalta (63)
* Kreikka (159)
* Kroatia (106)
* Kuuba (149)
* Kuwait (6)
* Kypros (17)
* Laos (4)
* Latvia (49)
* Lesotho (4)
* Libanon (5)

* Liberia (3)
* Libya (7)
* Liechtenstein (2)
* Liettua (69)
* Luxemburg (12)
* Madagaskar (4)
* Pohjois-Makedonia (7)
* Malawi (4)
* Malediivit (4)
* Malesia (33)
* Mali (12)
* Malta (6)
* Marokko (49)
* Marshallinsaaret (5)
* Mauritania (2)
* Mauritius (3)
* Meksiko (85)
* Mikronesia (1)
* Moldova (31)
* Monaco (2)
* Mongolia (29)
* Montenegro (17)
* Mosambik (6)
* Myanmar (6)
* Namibia (9)
* Nauru (1)
* Nepal (7)
* Nicaragua (6)
* Niger (1)
* Nigeria (33)
* Norja (85)
* Norsunluurannikko (26)
* Oman (4)
* Pakistan (21)
* Palau (4)
* Palestiina (4)
* Panama (3)
* Papua-Uusi-Guinea (7)
* Paraguay (5)
* Peru (12)
* Portugali (78)
* Puerto Rico (22)
* Puola (268)
* Päiväntasaajan Guinea (3)
* Qatar (22)
* Ranska (323)
* Romania (102)
* Ruanda (4)
* Ruotsi (97)
* Saint Kitts ja Nevis (3)
* Saint Lucia (2)

* Saint Vincent ja Grenadiinit (2)
* Saksa (439)
* Salomonsaaret (3)
* Sambia (7)
* Samoa (6)
* San Marino (4)
* São Tomé ja Príncipe (3)
* Saudi-Arabia (16)
* Senegal (8)
* Serbia (92)
* Seychellit (8)
* Sierra Leone (2)
* Singapore (25)
* Slovakia (57)
* Slovenia (62)
* Somalia (2)
* Sri Lanka (8)
* Sudan (9)
* Suomi (58)
* Suriname (4)
* Swazimaa (4)
* Sveitsi (84)
* Syyria (7)
* Tadžikistan (13)
* Tansania (8)
* Tanska (83)
* Thaimaa (25)
* Togo (1)
* Tonga (3)
* Trinidad ja Tobago (28)
* Tšad (2)
* Tšekki (130)
* Tunisia (32)
* Turkki (68)
* Turkmenistan (10)
* Tuvalu (3)
* Uganda (11)
* Ukraina (254)
* Unkari (171)
* Uruguay (12)
* Uusi-Seelanti (182)
* Uzbekistan (58)
* Valko-Venäjä (208)
* Vanuatu (3)
* Venezuela (109)
* Venäjä (467)
* Vietnam (21)
* Viro (47)
* Yhdysvallat (595)
* Yhdysvaltain Neitsytsaaret (5)
* Zimbabwe (13)

## Mitalitaulukko

*Pääartikkeli: Vuoden 2008 kesäolympialaisten mitalitaulukko*
Kisojen menestyksekkäin maa oli isäntämaa Kiina. Ennen kisoja isäntämaa Kiina oli nimennyt tavoitteekseen voittaa mitalitaulukossa aiemmin suvereenin Yhdysvallat. Kiina siirtyikin johtoon jo ensimmäisenä päivänä ja piti johtonsa loppuun asti. Erityisesti voimistelu- ja sisälajeissa Kiina oli suvereeni. Yhdysvallat oli laskenut paljon yleisurheilun varaan, mutta ei saanut niistä toivottua kirivoimaa. Kiina voitti mitalitaulukon ylivoimaisesti.

Kisojen menestyneimmäksi urheilijaksi nousi yhdysvaltalaisuimari Michael Phelps, joka voitti kahdeksan miesten uinnin kultamitalia. Yleisurheilun puolella median huomio kiinnittyi erityisesti jamaikalaiseen Usain Boltiin, joka voitti sekä 100 että 200 metrin, että myös 4 × 100 metrin viestijuoksun olympiakultaa ensimmäisenä urheilijana vuosiin. Boltista tuli kisoissa maailman nopein ihminen, kun hän juoksi kaikkien kolmen matkansa maailmanennätykset. Erityisesti 100 metrin voitto herätti yleisön kiinnostuksen; Bolt juoksi maailmanennätysjuoksunsa loppumetrit kädet levällään.

| Vuoden 2008 kesäolympialaisten mitalitaulukko |
| --- |
| Sija | Maa | Kultaa | Hopeaa | Pronssia | Yhteensä |
| 1 |  Kiina | 51 | 21 | 27 | 99 |
| 2 |  Yhdysvallat | 36 | 38 | 37 | 111 |
| 3 |  Venäjä | 23 | 21 | 27 | 71 |
| 4 |  Iso-Britannia | 19 | 13 | 15 | 47 |
| 5 |  Saksa | 16 | 10 | 15 | 41 |
| 6 |  Australia | 14 | 15 | 17 | 46 |
| 7 |  Etelä-Korea | 13 | 10 | 8 | 31 |
| 8 |  Japani | 9 | 6 | 10 | 25 |
| 9 |  Italia | 8 | 10 | 10 | 28 |
| 10 |  Ranska | 7 | 16 | 17 | 40 |
| 11 |  Alankomaat | 7 | 5 | 3 | 15 |
| 12 |  Ukraina | 7 | 4 | 11 | 22 |

## Kritiikki

*Pääartikkeli: Pekingin olympialaisten kritiikki*
Pekingin olympiaisännyyden yhteydessä kritisoitiin muiden muassa ympäristövaikutuksia, Kiinan ihmisoikeuksia ja sananvapautta.

Olympialaisten avajaisetkaan eivät säästyneet kritiikittä. Eräässä ohjelmanumerossa esiintyneet Kiinan vähemmistökansat kansallispukuineen paljastuivat valtaväestöön, Han-kiinalaisiin, kuuluviksi. Myös olympialaisten avajaisissa laulanut tyttö osoittautui myöhemmin huijaukseksi, sillä laulun oikeasti esittänyt tyttö ei päässyt televisiokameroiden eteen ulkonäkönsä takia.

## Kuvagalleria

* Avajaiset
* Olympiatuli
* Miesten jalkapalloa
* Pöytätennistä
* Käsipalloa
* Koripalloa
* Baseballia
* Yleisurheilua
* Usain Bolt
* Maahockeytä
* Beach Volleytä
* Sulkapalloa
* Päättäjäiset

## Katso myös

* Mario & Sonic at the Olympic Games
* Kesäparalympialaiset 2008

## Lähteet

NäytäKesäolympialaisten 2008 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Softball | Soutu | Sulkapallo | Taekwondo | Tennis | Triathlon | Taitouinti | Uimahypyt | Uinti | Vesipallo | Voimistelu | Yleisurheilu

NäytäValtiot kesäolympialaisissa 2008

|  |  |  |  |  |  |  |
| --- | --- | --- | --- | --- | --- | --- |
| Afrikka |  Algeria |  Angola |  Benin |  Botswana |  Burkina Faso |  Burundi |
|  Djibouti |  Egypti |  Eritrea |  Etelä-Afrikka |  Etiopia |  Gabon |
|  Gambia |  Ghana |  Guinea |  Guinea-Bissau |  Kamerun |  Kap Verde |
|  Kenia |  Keski-Afrikan tasavalta |  Komorit |  Kongon demokraattinen tasavalta |  Kongon tasavalta |  Lesotho |
|  Liberia |  Libya |  Madagaskar |  Malawi |  Mali |  Mauritania |
|  Mauritius |  Marokko |  Mosambik |  Namibia |  Niger |  Nigeria |
|  Norsunluurannikko |  Päiväntasaajan Guinea |  Ruanda |  Sambia |  São Tomé ja Príncipe |  Senegal |
|  Seychellit |  Sierra Leone |  Somalia |  Sudan |  Swazimaa |  Tansania |
|  Tšad |  Tunisia |  Togo |  Uganda |  Zimbabwe |
| Aasia |  Afganistan |  Bahrain |  Bangladesh |  Bhutan |  Brunei |  Filippiinit |
|  Hongkong |  Indonesia |  Intia |  Iran |  Irak |  Itä-Timor |
|  Japani |  Jemen |  Jordania |  Kazakstan |  Kuwait |  Kambodža |
|  Kiina |  Kiinan Taipei |  Kirgisia |  Pohjois-Korea |  Etelä-Korea |  Laos |
|  Libanon |  Malediivit |  Malesia |  Mongolia |  Myanmar |  Nepal |
|  Oman |  Pakistan |  Palestiina |  Qatar |  Saudi-Arabia |  Singapore |
|  Sri Lanka |  Syyria |  Tadžikistan |  Thaimaa |  Turkmenistan |  Uzbekistan |
|  Vietnam |  Arabiemiraatit |
| Eurooppa |  Alankomaat |  Albania |  Andorra |  Armenia |  Azerbaidžan |  Belgia |
|  Bosnia ja Hertsegovina |  Bulgaria |  Espanja |  Georgia |  Irlanti |  Islanti |
|  Iso-Britannia |  Israel |  Italia |  Itävalta |  Kreikka |  Kroatia |
|  Kypros |  Latvia |  Liechtenstein |  Liettua |  Luxemburg |  Pohjois-Makedonia |
|  Malta |  Moldova |  Monaco |  Montenegro |  Norja |  Puola |
|  Portugali |  Ranska |  Romania |  Ruotsi |  Saksa |  San Marino |
|  Serbia |  Slovakia |  Slovenia |  Suomi |  Sveitsi |  Tanska |
|  Tšekki |  Turkki |  Ukraina |  Unkari |  Valko-Venäjä |  Viro |
|  Venäjä |
| Amerikka |  Alankomaiden Antillit |  Argentiina |  Aruba |  Antigua ja Barbuda |  Bahama |  Barbados |
|  Belize |  Bermuda |  Bolivia |  Brasilia |  Brittiläiset Neitsytsaaret |  Caymansaaret |
|  Chile |  Costa Rica |  Dominica |  Dominikaaninen tasavalta |  Ecuador |  El Salvador |
|  Grenada |  Guatemala |  Guyana |  Haiti |  Honduras |  Jamaika |
|  Kanada |  Kolumbia |  Kuuba |  Meksiko |  Nicaragua |  Panama |
|  Paraguay |  Peru |  Puerto Rico |  Saint Kitts ja Nevis |  Saint Lucia |  Saint Vincent ja Grenadiinit |
|  Suriname |  Trinidad ja Tobago |  Uruguay |  Venezuela |  Yhdysvallat |  Yhdysvaltain Neitsytsaaret |
| Oseania |  Amerikan Samoa |  Australia |  Cookinsaaret |  Fidži |  Guam |  Kiribati |
|  Marshallinsaaret |  Mikronesia |  Nauru |  Palau |  Papua-Uusi-Guinea |  Salomonsaaret |
|  Samoa |  Tonga |  Tuvalu |  Uusi-Seelanti |  Vanuatu |